Abhi agar koi mujhse poochhe na ki Tamasha ka
wo kaunsa ek gaana hai jisse tum sabse zyada
relate kar sakte ho toh weirdly that wouldn't
be Agar tum saath ho ya safarnama ya tu koi
aur hai,
It'll most probably be Heer toh badi sad hai.
Because when Mika paaji said, Baji padhi hai
band heer ki.
I felt that.
Aur mujhe na Iss gaane ki depth actually mein ab samajh aa
rahi hai.
Because honestly meri iss wakt band baji padhi
hai.
Matlab I honestly don't have any idea ki meri life mein kya chal raha hai
Dil ka dimag se,
Emotions ka logic se,
Present ka past se,
Personal life ka professional life se,
Mera mujhse
Chatees ka akda chal raha hai.
Jaise koi match hai.
Stadium khachakhach bhara hua hai,
Jaane pehchaane chehron se,
Pehli row mein family
Doosri mein best friends
Teesre mein wo dost jinse kuch kuch din mein
kabhi kabaar baat ho jaati hai,
Chauthe mein rishtedar!
Dheere dheere random log dikh rahe hain.
Office ke, colony ke
Aur upar tak aate aate chehre pehchaan mein
aane bandh ho jaate hain.
Bas ek solid bheed hai.
Aur bohot zyada shor hai.
Koi hoot kar raha hai toh koi doubt!
Koi cheer up kar raha hai toh koi bas shout!
Kuch log especially time nikal ke, ticket
khaareed ke mujhe actually mein jeette huye
dekhne aaye hain aur kuch logon ke liye bas
ek time pass hai.
You know?
Aur main, main audience mein kahin sabse peeche
khade hoke apne aap ko apne aap
se ladte huye dekh rahi hun.
Aur honestly scores bohot zyada impressive nahi hain.
Kyonki main ready nahi thi yaar iss ladai
ke liye.
Matlab, Pata toh tha obviously ki
Aaj nahi toh kal,
Khud ko face toh karna padega,
Kab tak bhagenge,
Kabhi na kabhi toh ladna padega.
Toh bina soche samjhe ring mein aa gayi.
Full chaud mein.
Chewing gum wagarah chaba ke.
Sleeves wagarah Chadha ke.
Kyonki sirf apni nazron mein sahi,
Cool toh main hun hi.
Jaise hi match start hua,
Maine apni jagah banayi,
Thoda baal Waal set kiye
Thoda aankhein waankhein dikhayi.
Abhi 10 sec bhi nahi huye the match shuru
hue,
By god aisi muh ki khaayi
Ki pehle toh ego hurt hui, aur phir main.
Ab baat jab izzat pe aa gayi toh main uthi,
Shakal pe nahi aane diya ki dard hua hai.
Ego ne kaha jhel jaa.
Fake smile de aur khel jaa.
Baat image ki hai.
Chahe andar se fatti kyon na padhi ho.
I obviously can't afford to look like a loser
infront of so many people right?
Toh thoda time leke maine smartly apna next
move plan kiya, phir next, phir usse next
aur dheere dheere I started catching up.
Janta ne shor machaaya.
Naam hoot kar karke main kaun hun,
Yaad dilaaya.
Sab bohot hi smooth chal raha tha.
Ego boost hui toh I took a moment to flip
my hair.
To show the world who the hell I am and that
I fucking don't care.
Aur jaise hi ye hua na,
vaise hi, something hit me really really really hard.
Jaise kas ke chanta padta hai na.
Kanpatti pe.
kaan sann ho jata hai, 2 minute ke liye.
Sunai chordo, 2 minute ke liye toh mujhe dikhna
bhi bandh ho gaya.
I was, you know, completely embarrassed.
I was there on the floor.
Blacked Out.
I couldn't bear
to look at myself.
Aur jab aapko life aise hit karti haina toh,
saara swag, saari chaud, saara attitude, saari
philosophies dhari ki dhari reh jaati hai.
Ache khaase practical logon ke
Aankhon se aansuon ki nadiyan beh jaati hain.
Aur ego,
Jiski wajah se ye raita failta hai na,
Wo saala scene mein kahi door door tak nazar hi nahi aati hai.
Toh wo jab moment aata hai na,
Jiska aapko kabse darr hota hai.
Jab wo actually mein aapke saamne aa kar khada
ho jata hai.
When it stares right into your eyes.
Tab hoti hai actual fight shuru.
Khud se khud ki.
And I've always been afraid somehow.
Afraid of losing.
Kyonki aisa hi toh hota hai.
Hum kabhi khud ko haarte huye nahi dekh sakte.
Hum kabhi khud ko girte huye nahi dekh sakte.
Hum kabhi khud ko rote huye nahi dekh sakte.
Kabhi jab chot lagti hai toh lagte hi jaldi se uspe
bandaid laga lete hain.
Dard hota hai toh dard hote hi sabse pehle painkiller
kha lete hain.
Agar upset hote hai toh aate hi koi stupid meme
dekh kar khud ko zabardasti khud ko hasa lete hain.
Koi humein kamzor na samajh le, apne real emotions ko apne sense of humour ke neeche
daba lete hain.
Ek apni ego ke chakkar mein saari zindagi
apni real feelings ki aisi taisi kara lete hain
Kiske liye?
Kaun hai yahan?
Tumhare liye, tumhare siwa.
Kaun hai yahan?
I mean, honestly
Who cares?
Log?
Jo shayad lad rahe hain khud se
Jinhe idea bhi nahi hai ki tum exist bhi karte
ho.
Tumhe kitna fark padh raha hai kisi aur ki
ladai se?
Kya pata kaun jeene ki soorat mein har roz
mar raha ho,
Jaise tum khud se lad rahe ho,
Kya pata kaun kisse lad raha ho?
So out of all the people, agar tum hi khud
ko neecha dikhaoge.
Khud se lad lad ke agar
Khud se haar jaoge
toh phir toh match ka koi point hi nahi haina, yaar.
Jeetoge bhi toh apne cost par.
Haaroge bhi toh apne cost par.
Toh yaar
Game ko na thoda apne liye easy banaate hain,
Kab tak khud ka tamasha dekhenge,
Sirf ek baar khud ka honestly saath nibhate
hain.
Poochho na khud se,
Ek toh already gir chuke ho, ab uthna hai
ya sharam se wahin gadna hai?
Decide karlo jale pe aur namak chidakna hai
ya life mein aage badhna hai?
Gir gaye, hurt huye big deal,
rote hain, chilaate hain!
Yaad hai bachpan mein kya karte the,
Theek ussi tarah,
Rone dhone ke baad, mitti jhaad kar khud ko
dobara se uthate hain.
Trust me koi trophy koi award nahi milega
aise,
Mature, understanding, strong banne ka.
Ek hi life mili hai, choti si,
Ya ego satisfy hogi ya khud ki khushi
Decide karlo
Iss fake chaud mein aur kitni door tak chalna
hai.
Marne pe toh koi khas control hai nahi apna
Par jeene pe toh hai
Toh ab jab question life aur death ka hai
Aur ultimately choice tumhari hai.
Toh dekh lo
Tumhe kya karna hai
